
AUCTOR. 


Notiones,  qualescunque  fuerint,  de  perpetua  organicae 
materiae  reproductione  et  imprimis  de  humana  vita  pro- 
roganda, antiquissima  tempora  attingant.  .Contemplatio 
enim  quaedam  diligentior  et  generationum,  quo  modo 
existant,  et  germinum  plantarum  crescentium,  mox  animo 
humano,  materiam  organicam,  ut  species  et  individua  in 
omne  tempus  servet,  semper  se  ipsam  reproducere,  de- 
monstrare debebat.  Sed  et  intelligentia  et  animi  saga- 
citate, quo  modo  materia  organica  reproducatur,  statim 
perspici  non  potuit;  et  quum  physiologiae  optima  modo 
notio  hujusce  actus  modos  internos  quasi  in  officina  co- 
gnoscere possit,  simul  cum  hac  disciplina  progrediente 
notionem  quoque  de  perpetua  materiae  organicae  repro- 
ductione commutatam , et  quoties  physiologia  principia 
sua  rejecerit  novaque  proposuerit,  toties  quoque  cogni- 
tionem de  aeterna  materiae  organicae  reproductione  va- 
riatam esse,  ejusque  usum  in  vitam  practicam  formas 
novas  accepisse  elucet. 

Aristoteles,  qui  hanc  rem  acutius  persequutus 
est,  sed,  ut  omnibus  notum,  veteres  sequutus,  elementa 
quatuor  eorumque  qualitates  proposuit,  opiniones  suas 

de  sempiterna  materiae  organicae  reproductione  nobis 
offert  in  scriptis  suis  »de  longitudine  et  brevitate  vitae« 
ac  «de  juventute  et  senectute. « His  quoque  similes 
sententiae  in  «historia  animalium « et  in  libro  »de  gene- 
ratione aniraalium«  inveniuntur. 

Aristoteles  duos  perpetuae  materiae  organicae 
reproductionis  modos  producit.  Alter  est  progressus 
germinum  novorum  e trunco  plantarum  senescenti , id 
quod  ad  animalium  organismum  non  sit  transferendum; 
alter  autem  vitae  conservatio  in  statu  juvenili  consum- 
tione  et  magna  et  celeri  prohibenda:  id  quod  fiat  igne 
vitali  restinguendo  et  humectando. 

Baco  de  Verulam  hosce  modos  conjunxit  et 
elaboravit,  ut  ad  hominem  transferre  possit.  Regulae, 
quae  sunt  persequendae,  scriptae  in  libro  «historia  vi- 
tae et  mortis. « 

Aristoteles  et  Baco  sententiam,  in  perpetuae 
reproductionis  actu  partes  in  organismo  novas  regene- 
rari, dum  veteres  emoriantur,  proposuerunt.  Quod  ad 
externa  reproductionis  phaenomena  pertinet,  haec  recte 
quidem  animo  menteque  conceperant,  eorum  autem  ne- 
cessitas ex  organismi  natura  perspicua  et  clara  iis  non 
erat.  In  perpetua  materiae  organicae  reproductione  re- 
vera repetita  et  continuata  generatio  cernitur,  e nutri- 
tione  pendens,  quo  actu  substantia  organica  dissolvitur 
et  recens  parata  in  ejus  locum  substituitur ; metamorpho- 
sis itaque  organicae  substantiae  interna,  qua  veteres 
partes  dejiciuntur  novaeque  formantur,  ita  ut  corpus 

simul  cum  annis  substantiam,  e qua  sit  compositum, 
mutet.  Duo  itaque  in  perpetua  organicae  materiae  re- 
productione  actus  existunt:  formatio  novae  et  veteris 
substantiae  expulsio. 

Corpora  omnia  organica,  etiamsi  in  statu  integro  et 
exculto  versentur,  in  omne  tempus  non  sunt  formationes 
perfectae;  quantumcunque  iis  vitae  spatium  sit,  nunquam 
immutabilia  contra  res  externas  sunt  posita;  perpetuo 
dissolvi  coacta  sunt  itaque  etiam  necessitas  adest,  ut 
perpetuo  sese  renovent.  Productio  et  reproductio  orga- 
nicae materiae  igitur  simul  inveniuntur.  Vita  orga- 
nica cum  rebus  externis,  quae  hanc  exstinguere  student, 
pugnat;  assimilatio  materiae  e rebus  externis  organismi 
est  victoria.  Hanc  assirailationem  materiarum  qualitates 
exstinguere,  quo  actu  in  formam  atque  speciem  organi- 
cam transferantur,  necesse  est.  Si  autem  organismo 
vis,  materiarum  qualitates  et  exstinguendi  et  assimilandi, 
non  inhaeret,  res  externae,  ut  vis  major,  contra  eum 
procedunt  atque  chemismus  leges  suas  in  organismum 
adhibet.  Vita  igitur  organica  necessitate  coacta  est,  ut 
vires  suas  substantiae  productione  ad  vitam  suam  tra- 
hendam usque  quaque  renovet.  In  regeneratione  igitur 
sempiterna  est  positum,  quod  plantae  animaliaque  orga- 
nicam vitam  sustentare  possunt,  ad  quam  propter  eorum 
ipsorum  exstinctionem  a rebus  externis  sunt  coacta. 

Universi  vita  ex  omnibus  singulis  et  diversis  vitae 
formis,  quae  vitae  et  mortis  vicissitudine  mutuo  in  se 
transeunt,  est  composita.  Vita  scilicet  revocandis  in 

materia  contrariis  procreatur;  eorum  exstinctio  est  quies 
— mors.  Quum  autem  in  natura  exstinctio  contrario- 
rum absoluta  non  inveniatur,  sed , altera  forma  eversa, 
in  altera  denique  forma  nova  contraria  revocentur , nova 
igitur  vita  producatur,  mors  absoluta  in  natura  non  exi- 
stit:  transitus  modo  est  ex  altera  vitae  specie  in  alte- 
ram et  notiones  tam  vitae  quam  mortis  ad  status  forma- 
rum vitae  in  se  transeuntium  spectant.  Exstinctio  seu 
mors  formae  alicujus  igitur  ortus  est  vitae  alterius. 
Dum  universalis  naturae  vita  — anorganica  — in  orga- 
nicam progreditur,  moritur:  organismi  mors  autem  est 
modo  regressus  in  universalis  naturae  vitam.  1 empus 
vero,  quo  organicum  existit  et  per  se  ipsum  agit,  circu- 
lus est  ejus  efficacitatis  — periodus.  Inde  sequitur,  ut 
omnia  quae  sunt  organica,  periodica  esse  debeant,  ut 
oriundi  ac  moriundi  vicissitudo  sit  necessaria.  Quae 
quidem  vicissitudo  periodica  in  universo,  in  singulis 
quoque  partibus,  quamdiu  vita  iis  inest,  repetitur  et  ex 
ea  semper  sequens  veteris  renovatio  a perpetua  mate- 
riae organicae  reproductione  dependet.  "V  ita  igitur  01- 

ganica  renovetur  necesse  est. 

Veteres  naturae  vitam  et  organicam  et  anorganicam 
e quatuor  elementis  eorumque  qualitatibus  deduxerunt. 
Vis  nutriens  ac  secernens  (Arabes),  archaeus  (Para- 
celsus),  facultas  formatrix , nutrix,  auctrix  (Galenus), 
ens  seminis,  Bias  alterativum  (Helmont),  motus  assimu- 
lationis seu  generationis  simplex  (Baco),  facultas  'e- 
getativa  (Harvey),  anima  vegetativa  (Stahl),  puissance 

du  moule  interieur  (Buffon),  vis  essentialis  (Wolff), 
nisus  formativus  (Blumenbach),  sunt  modo  voces 
diversae  organicae  vis  vitalis  in  diversis  functionibus. 
Vitae  fons  organicae,  quum  vim  talem  sumserint,  in  ea 
quidem  ipsa  est  inventus  vitaque  igitur  e se  ipsa  agens 
putata;  modus  autem,  quo  vim  vitalem  veteres  sibi  pro- 
ponebant, valde  ignotus  iis  fuit,  propterea  quod  vim 
post  materiam  quasi  sedere  et  a corpore  dissectam  esse 

censuere. 

Vis  vitalis  autem  eadem , quae  vita  organica.  Vi- 
vere ac  movere  idem  dicunt;  causa  vivendi  igitur  mo- 
vendi quoque  causa.  Causa  motrix  seu  vis  a materia 
mota  non  est  dissecta;  eandem  extra  materiam  esse  si- 
tam, pro  deum  fidem  non  putes,  sed  materiae  rationibus 
munitam.  Itaque  vis  motrix  est  id,  quod  e materiae  ef- 
ficacia progreditur.  Quae  quidem  vis,  materiae  rationi- 
bus firmata,  non  est  quidpiam  occulte  post  materiam  ja- 
cens, sed  e diversis  substantiae  activae  polaritatibus  com- 
positam aestimes. 

Vita  igitur  organica  ab  actu  cfiemico  et  physicali 
mehercle  maxime  abest.  Polaritates  in  actu  physicali 
chemico  formam  non  habent  modoque  qualitativae  sunt; 
organicae  autem  ad  partes  usque  internas  sunt  formatae. 
Polaritates  chemicae  semper  simplices,  aut  e non  multis 
qualitatibus  sunt  mixtae;  vis  se  ipsas  repetendi,  ut  or- 
ganicae, iis  deest,  quod  easdem  forma  ac  figura  deficiunt. 
Quarum  polaritatum  efficacitas  attractione  et  repulsione 
producitur,  quibus  in  educta  aut  producta  mutantur, 

quae  e se  ipsis  efficacitatem  novam  procreare  nequeunt. 
Producta  chemica  itaque  individualitatem  non  possident; 
propterea  etiam  non  sunt  periodica,  sed  immutabilia. 
Organismus  autem  e formae  elementis,  quae  sunt  organa 
ad  internas  usque  partes  formata,  est  compositus.  To- 
tum est  quasi  idea  corporata,  quae  se  ipsam  in  consensu 
interno  non  solum  fingit,  regit  et  conservat,  sed  etiam 
totalitatem  suam  maximeque  etiam  partes  internas  in 

metamorphosibus  variis  repetit.  Omnes  hujusce  organi- 
sationis  partes  convenienter  agunt  et  irritationem  orga- 
nicam efficiunt.  Quae  quidem  efficacitas  organica  est 
autenergia,  dum  chemica  attractione  et  repulsione  pro- 
fertur. Itaque  res  externae  organismi  modo  autener- 
giam  excitare  possunt,  quo  fit,  ut  ipsae  ab  eo  assimilen- 
tur  et  in  ejus  substantiam  transfigurentur.  Quo  modo 
se  ipsum  regenerat  et  reproducit  ac  generatione  est 

aeternus. 

In  vitae  organicae  renovatione  igitur  irritatio  inve- 
nitur organica  et,  quum  haec  sit  autenergia,  perpetua 
quoque  reproductio  est  autenergia  organismi.  Modus 

itaque,  quo  in  organismo  oritur,  est  organicus , pars  igi- 
tur organismi  ipsius.  Itaque  et  veteres  ideas  vitam  im- 
buendi novam  halitu  sanguineque  hominum  juvenilium 
falsas,  et  vitae  elixiria  nil  agentia  esse  perspicue  intel- 
ligitur.  .Vis  vitalis  autem,  quum  in  mutua  substantiae 
organicae  et  renovatae  potestate  sit  posita,  simul  cum 
vitae  renovatione  organicae  recreatur  et  cum  ea  quasi 
juvenescit.  Itaque  cum  organicae  substantiae  genera- 

tione  vis  quoque  vitalis  generatio  existit,  nec  sunt  eae 
dividendae.  Perpetua  materiae  organicae  reproductione, 
generatione  quasi  repetita,  corporis  regeneratio  efficitur, 
ita  ut,  annis  permultis  praeteritis,  tota  massa  organica 
sit  renovata:  organismus  igitur  nondum  sit.  talis,  qualis 
in  partu.  Quum  vero,  si  materia  organica  perpetuo  re- 
producitur,  vis  quoque  vitalis  renovetur,  organismi  quo- 
que vis  semper  regeneratur.  In  organico  renovando 
semper,  quae  sunt  vetustate  corrupta,  dejiciuntur  et 
hacce  in  re  causa  est  sita,  ut  in  perpetuae  materiae  or- 
ganicae reproductionis  actu  duos  phaenomenorum  ordi- 
nes inveniamus.  Vita,  ut  jam  supra  diximus,  est  perio- 
dica; initium  generandi,  exitus  moriundi  actus.  Quae 
eaedem  periodi  in  perpetuae  reproductionis  actu  repe- 
tuntur. Formandi  phaenomenis,  nulla  mora  interjecta, 
obeundi  phaenomena  sese  adjungunt;  minimis  in  parti- 
bus igitur  vitae  ac  mortis  vicissitudines  semper  sunt. 
Quos  phaenomenorum  duos  ordines  ubique,  et  in  primis 
generationibus  et  in  regeneratione,  reperies.  Itaque  sem- 
piternae reproductionis  actus  duas  partes  nobis  praebet, 
quae  se  ipsis  separatae  nunquam  cogitari  possunt.  Al- 
tera pars  organisandi,  altera  desorganisandi  phaenomena 
continet. 

Formae  valde  certae,  in  quibus  vitae  ac  mortis  po- 
laritates  progrediuntur,  organismi  — microcosmi  — et 
naturae  anorganicae  — macrocosmi  — sunt.  Universi 
vita  morti  non  est  exposita,  sed  mutationibus  modo  for- 
marum vitalium  subjecta;  dum  altera  mutatur,  altera  ex 

ea  progreditur.  Vita  autem  organica  est  talis  forma  vi- 
talis in  universi  vita,  quae  ab  illa  quasi  se  abstraxit;  at 
semper  ab  universi  vita  dependet  et,  postquam  periodum 
suam  percucurrit,  ad  naturam  anorganicam  redit  for- 
mamque  suam  in  anorganicam  mutat.  Organica  vita 
est  sublimis,  divina  et  augusta  propterea,  quod  universi 
similis.  Etsi  ab  eo  dependet,  tamen  etiam  relative  ejus 
arbitrio  non  est  obnoxia  et  hanc  ob  causam  sua  utitur 
voluntate.  Vita  organica  e se  ipsa  formatur  et  revoca- 
tur : et  causa,  cur  adsit , et  vis  ejus  vitalis  in  ea  ipsa 
sunt  quaerendae.  In  reproductione  igitur  fons  organicae 
vitae  verus  est  positus. 

Dum  vita  organica  periodum  suam  percurrit,  mul- 
tae mutationes  in  ea  inveniuntur;  initium  universi  ma- 
teriis in  usum  suum  convertendis,  earum  qualitatibus 
assimilandis  et  in  organismum  transferendis,  finem  autem 
consumenda  autenergia  partibusque  veteribus  ejiciendis 
facit.  Quae  mutationum  vices  in  vita  oriunda  ejusque 
exitu,  morte,  clarissime  cernuntur.  Iiocce  autem  tem- 
pore perpetua  reproductio  in  corpore  organico  est  do- 
minatrix; substantiam  anorganicam  in  organicam  format 
et,  quae  sunt  inutilia,  e se  ejicit.  Dum  igitur  totus 
organismus  viam  suam  primis  ab  originibus  ad  mortem 
usque  percurrit,  in  partibus  ejus  extrema  perpetuo  sese 
repetunt;  quae  sunt  vetera,  moriuntur  et  ejiciuntur, 
nova  autem  adducuntur  et  oriuntur;  quam  ob  causam 
organicae  vitae  fons  in  morte  ac  regeneratione  est 

situs. 


15 


Sed  in  ortu  et  obitu  plantarum  atque  animalium 
maxime  diversas  perpetuae  reproductionis  formas  vide- 
mus, quas  equidem  nunc  quidpiam  excutiam. 

REPRODUCTIONIS  PHAENOMENA  APUD  PLANTAS. 

Ex  omnium  plantae  partium  externarum  facultate 
et  germinandi  et  plantam  propagandi  satis  plane  appa- 
ret, cunctae  organisationis  internae  totalitatem  in  liarum 
quaque  partium  occultam,  liasce  ergo  formae  modo  mu- 
tationes , dum  structura  interna  atque  natura  pares  sint, 
esse.  Organa  non  vera  sunt,  sed  modo  varii  articuli 
plantae  externi,  quorum  quisque  vegetationis  totalitatem, 
quae  incremento  continuo  in  aeternum  hacce  in  articu- 
latione se  repetit  eodemque  ordine,  quo  orta  est,  iterum 
intermoritur,  in  se  continet.  Planta  proinde  tota  e 
collectione  parium  et  forma  modo  variorum  articulorum 
est  composita,  qui  ad  infinitum  quoquoversus  crescunt, 
quisque  autem  toti  non  similis  solum,  sed  etiam  par 
est.  Hi  plantarum  articuli  sunt,  qui  in  radicum,  cau- 
lium foliorumque  forma  apparent  falsoque  totius  organa 
aestimabantur,  dum  articulus  quisque  totum  ipse  re- 
praesentat et  omnia  organa,  quae  ad  totius  naturam 
pertinent,  complectitur.  Ut  in  polyporum  trunco  singu- 
lus quisque  polypus  animal  est  perfectum  omnesque  in- 
dividu alitatis  conditiones  in  se  ipso  repetit,  ita  quisque 
plantae  articulus  quoque,  nodo  quodam  ab  alio  separa- 
tus, planta  est  tota  et  metamorphoses,  in  quibus  arti- 
culi varii  prodeunt,  rationibus  externis  sunt  accommo- 


datae  seu  e rebus  externis  dependent,  dum  organisatio 
interna,  quod  naturam  attinet,  eadem  est. 

Individuorum  igitur  aetas  apud  animalia  et  plantas 
modo  valde  diverso  est  judicanda.  Omnes  plantae  an- 
nosae cqjusdam  partes  nequaquam  in  eadem  aetate  ver- 
santur, sed  novorum  ramorum , stratorum  et  lignosorum 
et  corticalium  generationem  repraesentant,  quae  aeterna 
reproductione  e trunco  materno  creverunt.  Quisque  igi- 
tur surculus,  stratum  quodque  corticale  uni  anno  re- 
spondet, quam  ob  rem  arboris  aetatem  stratis  variis  me- 
tiri possumus. 

Plantarum  vita,  quae  non  sunt  ita  excultae,  ut  or- 
ganisationes  aliae,  se  ipsa  et  formatione  non  fere  mul- 
tum moderatur.  Lux,  aer  et  aqua  earum  productionibus 
magis  favent,  quam  animalium.  Itaque  periodi  cosmicae, 
tempora  diurna  et  commutationes  temporum  quadripar- 
titae apud  plantas  plus,  quam  apud  animalia  valent. 
Inde  novorum  surculorum,  foliorum,  stratorum,  florum 
fructuumque  annua  generatio  elucet. 

Articulorum  generatio  apud  plantas  in  partes  con- 
trarias evenit,  quarum  altera  ad  lucem,  altera  ad  ob- 
scuritatem se  convertit.  Utrique  plantarum  articuli 
in  radicum  et  caulium  forma  apparent.  Caulium  articuli 
in  luce  folia  ut  processus  laterales  ex  articulorum  nodis 
primitus  emittunt;  quo  autem  modo. luci  eripiuntur,  eo 
articulorum  extensio  increbrescit  foliorumque  generatio 
radiciforme  corrugatur.  Sic  primariae  metamorphoses 
duae  plantarum  articulationis,  radices  et  caules,  rebus 

externis  subjectae,  existunt,  dum  organisationes  internae 
aequales  permanent.  Metamorphosis  natura  apud  plan- 
tas in  eo  est  posita,  ut  articuli  externi,  qui  interne 
aequaliter  sunt  constructi,  rebus  externis  respondentes, 
varias  formas  induant.  Praeter  ceteras  res  sunt  lux  et 
humus,  a quibus  plantae  propter  naturam  haud  liberam 
absolute  pendent,  ita  ut  earum  formae  hisce  duabus 
accommodari  debeant.  Planta  partim  lucis,  partim  humi 
est,  quapropter  etiam  alterum  dimidium  humo,  alterum 
luci  convenienter  se  formare  debet. 

Hoc  modo  differentia  primaria  radicis  et  caulis 
existit,  qui  e germinis  unitate  progrediuntur  et  aequalis 
organisationis  internae  universitatem  possident,  ita  ut  for- 
mae solum  externae  commutentur.  Quae  partes  commu- 
tatae igitur  totius  organa  esse  nequeunt,  sed  totus  sunt 
organismus ; unaquaeque  formam  quidem  suam  externam, 
luci  seu  humo  convenienter,  non  item  organisationem 
internam  mutavit.  Metamorphosis  igitur  internae  plan- 
tarum vitae  nequaquam  est  tara  magni  momenti,  ut 
credebatur,  propterea  quod  organa  interna  simul  cum 
forma  externa  non  mutantur  vasaque,  et  spiralia  et 
laticifera,  cellulaeque,  aequaliter  vere  formatae,  in 
variis  plantae  partibus  externis  inveniuntur,  dum  muta- 
tiones suas  proprias  simili  modo  omnibus  in  organis 
percurrunt.  Plantae  organa  igitur  sunt  discernenda  a 

plantarum  articulis;  hi  radicum,  caulium  foliorumque 
formam  induunt;  illa  differentias  primarias  omnibus  in 
rationibus  servant  et,  etiamsi  formae  paululum  modo 

mutantur,  nunquam  tamen  eorum  functiones  invicem  in 
se  transeunt. 

Organisatio  plantae  externa  ex  articulis  aequalibus 
constat,  qui  omnes  per  metamorphosin  invicem  in  se 
transeunt,  seu  continua  emendatione  vicissim  e se  pio- 
deunt.  Totum  est  repetitio  infinita  partium  vere  aequa- 
lium, quae  invicem  e se  progrediuntur.  Hujusce  pro- 
gressus periodi  ex  rebus  externis  pendent  et  producta 
deinceps  eo  ordine,  quo  sunt  orta,  emoriuntur ; continua 
ergo  et  sempiterna  desquamatio  et  insquamatio  ime- 
niuntur. 

Productione  perpetua  novarum  partium,  articulorum 
et  foliorum  in  trunco  materno,  plantae  quasi  juvenescunt; 
quae  quidem  modo  prima  perpetuae  reproductionis  pars 
est,  quia  totalitati  etiam  moriundi  actus  opus  est,  qui 
alia  forma  apud  plantas,  alia  apud  animalia  apparet. 
Hic  sane  quidem  veterata  etiam  moriuntur  et  jamjam 
formata  dissolvuntur;  sed,  quae  sunt  mortua,  a vivis 
partibus  non  sejunguntur.  Gemmae  novae  prodeunt  vete- 
resque emoriuntur.  Partes  veteres,  si  intermoriuntur, 
lignosae  fiunt  et  durescunt  eoque  quidem  modo,  quo 
novi  articuli  crescunt.  Plantae  igitur  perfecte  etiam  re- 
novantur. Partes  mortuae,  foliis  modo  exceptis,  plantae 
adhaerent  tantisper,  dum  et  desquamando  et  computre- 
scendo ab  organismo  disjunguntur.  Plantae  vita  post- 
quam generationis  organa  formavit,  finem  vitae  periphe- 
ricae attigit;  planta  metamorphosi  mutatur,  ut  flores 

producat. 

Planta  itaque  novorum  articulorum  productione  ex- 
terne renovatur;  organa  interna  non  centralia,  qualia 
apud  animalia , sed  peripherica  sunt.  Organa  plantae 
interna  non  reproducuntur,'  sed  ad  formas  lignosas  ri- 
igescunt  et  ceteris  demorientibus  stratis  partibusque  ad- 
junguntur. Novis  generationibus  qua.si  sceletus  sunt,  in 
quo  procrescunt , ut  ipsae  genera  tioni  futurae  iterum 
fundamentum  sint.  Unde  omnium  vita  plantarum  anni- 
cula tantum  modo  est,  quo  tenvporis  spatio  renovantur. 
Itaque  arborem  annosam  aetatem  suam  e germinis  pro- 
ductione solum  trahere  dici  non  potest;  sane  quidem  mul- 
: tarum  generationum,  quae  p vim  is  ab  originibus  ab  ea 
procreatae  sint,  monumentum  quasi  modo  esse.  Quer- 
icus,  quae  per  mille  annos  crevit,  vitam  organicam  sta- 
I bilem  ac  firmam  esse,  documentum  nobis  esse  non  potest. 

REPRGOUCTIONIS  PHAENOMENA  APUD  ANIMALIA. 

Animalia  a plantis  maximopere  se  distinguunt. 
Hasce  articulorum  productio  ornat;  animalibus  autem  * 
organa  centralia  sunt  data,  quibus  sunt  melius  organi- 
sflta.  Ut  plantae  igitur  modo  externe,  item  animalium 
organismi  interne  renovantur:  omnia  organa  et  totum 
corpus  itaque  periodice  reproducuntur.  Nova  in  omni- 
bus totius  organismi  partibus  producuntur  eaque,  quae 
sunt  veterata,  mortua,  a vivis,  ut  aliquid  organismo  ad- 
versarium, ejiciuntur:  quo  fit,  ut  apud  animalia  perpe- 
tuae reproductionis  modus  maxime  perfectus  cernatur. 
Animalia  igitur,  quae  propterea,  quod  organa  iis  sunt 

centralia,  a rebuti  externis,  mutationibus  et  cosmicis  et 
telluricis,  diebus  et  anni  temporibus  tantopere  non  pen- 
dent, quantopere  plantae,  longe  breviori  etiam  tempore 
viam  ab  initio  ad  perpetuae  reproductionis  finem  usque 
percurrunt,  dum  plantae  modo  quotannis  periodum  hancce 
finiunt.  Oriundi  ac  -jnoriundi,  regenerandi  ac  senescendi, 
vivendi  ac  obeundi  actus  usque  quaque  invenis;  perpe- 
tuae reproductionis  periodi  igitur  longe  breviores  sunt. 

Animalia  vertebrata  et  homines  externe  renovari 
non  videmus;  interna  solum  organa  perpetuam  tepio- 
ductionem  ostendunt,  qui  quidem  actus  non  tam  claie, 
quam  apud  plantas  et  animalia  ordinum  inferiorum,  in 
mutationibus  externis  observatur.  Imo  nos  non  ubique 
internae  portas  officinae  recludere,  actusque  perpetuae 
reproductionis  internos  perspicere  posse  jure  dicamus. 
Saepissime  productionis  et  reproductionis  phaenomena 
cohaerentia  non  sunt  sejuncta;  ut  singulas  horum  actuum 
inter  se  continentium  partes  aut  singulatim  aut  false 
animo  capias.  Partes  solidae  autem,  quae  veteratae, 
mortuae  sunt,  in  organis  internis  in  liquefactionis  com- 
pletae forma  plerumque  cernuntur,  quam  ob  rem  ad 
falsam  originem  statuendam  saepissime  inducimur;  id 
quod  rem  praecipue  gravem  et  arduam  facit. 

Phaenomena  varia  dejectus  partium  membranacea- 
rum apud  animalia  varia  longum  per  tempus  actus  iso- 
latus aestimata  sunt.  Desquamationes,  dejectus  cutis, 
crinium,  plumarum,  cornuum  et  cetera,  exitus  modo 
reproductionis  perpetuae  internae  sunt.  Organa  autem 


I 


21 


interna  his  metamorphosibus  vere  renovari , nobis  argu- 
menta adsunt.  Animalia  cervina  cornua  dejicere  omni- 
bus est  notum.  Idem  cornuum  dejectus  cum  periodica 
organorum  sexualium  regeneratione  exacte  cohaeret. 
Vere  cervus  cornua  dejicit  crinesque  cadunt  et  rena- 
scuntur; autumno  et  cornuum  novorum  et  crinium  re- 
productio  est  perfecta,  tempore  eo,  quo  cervus  aestuat 
desiderio  feminae,  ejus  que  testes  periodice  etiam  sunt 
regenerati.  Apud  aves  idem  phaenomenon  invenimus. 
Plumarum  dejectus  autumno  cum  ovariorum  testiumque 
regeneratione  penitus  cohaeret.  Phytozoa  autem,  polypi, 
plantis  similia,  etiam  externe  renovantur.  Polypi  no- 
velli in  ramorum  forma  e trunco  materno  crescunt;  po- 
lypus talis  igitur  individuum  singulare  non  est,  sed  fa- 
milia tota.  Causa  hic  quoque  in  organis  deficientibus 
centralibus  est  sita,  qua  re  corpus,  plantis  simile,  e 
multis,  inter  se  paribus  partibus  est  compositum.  Apud 
insecta  praeter  metamorphosin  externam  interna  quoque 
invenitur;  metamorphosi  externa  etiam  organa  interna 
ad  generandi  organa  excolenda  commutantur,  id  quod 
aeque  gradatim  evenit,  ac  externae  formae  mutatio. 
Apud  homines  veris  et  aetatis  tempore  major  quam 
hieme  desquamatio  animadvertitur ; maxima  autem  est 
cutis  regeneratio  aetate  puerili,  qua  omnia  organa  magis 
crescunt  et  ronovantur.  In  cutis  ergo  renovatione  parti- 
busque membranaceis  dejiciendis  actus  isolatus  non  cer- 
nitur, quippe  qui  potius  cum  organorum  et  praestantium 
et  internorum  regeneatione  est  conjnctus.ru 

Membranae  mucosae,  quae  os,  fauces,  totum  tra- 
ctum intestinalem,  pulmones,  organa  genitalia  et  cetera 
obtegunt,  perpetuam  reproductionem  ostendunt.  Praeci- 
pue vero  liunc  actum  apud  harum  morbos  partium  vide- 
mus. Forma,  in  qua  ea,  quae  sunt  dejecta,  animadver- 
titur, est  mucus;  membrana,  sub  hoc  posita,  iterunr  re- 
novatur. Qua  re  aucta  secernendi  functio  procreatur, 
quae  etiam  glandulas , quarum  exitus  membranarum  mu- 
cosarum processus  sunt,  occupat. 

In  hunc  usque  diem  vera  vitae  causa  sanguini  est 
vindicata  ibique  quaesita.  Quo  autem  modo  organismus 
ex  hoc  fonte  materno  prodeat  sanguisque  ipse,  ut  causa 
omnis  vitae  primaria,  permaneat  atque  ipse  iterum  a re- 
bus externis  vitam  suam  accipiat:  omnibus  hisce  de  re- 
bus variis  temporibus  sententiae  in  diversum  tetenderunt, 
quae  quidem  toties  conversae  sunt,  quoties  de  partibus 
sanguinem  componentibus  ejusque  ratione  ad  res  exter- 
nas hypotheses  novae  propositae  sunt.  At  recte  et  bene, 
sanguinem  solum  et  materiam  plasticam  et  centrum  esse, 
circum  quod  omnium  ceterorum  organorum  productio 
perpetuo  se  verset,  semper  est  creditum.  Quum  autem 
res  ita  se  habeat,  non  dubito,  quin  sanguis , quod  e se 
ipso  cetera  organa  producit  iisque  vim  ad  functiones  ex- 
ercendas tribuit,  aeterno  quasi  juvenescat,  ut  organismus 
totus  permanere  possit.  In  perpetua  igitur  sanguinis 
reproductione  primaria  gravissimaque  causa  est  posita, 
ut  totus  animalium  organismus  permaneat. 

Quo  autem  modo  perpetua  sanguinis  reproductio 

fiat,  et  quid  simul  respiratio  hocce  actu  prodeat,  id  ad 
nostram  usque  aetatem  res  paene  incognita  fuit.  Ad- 
modum parum  internam  sanguinis  organisationem  agno- 
verant et,  hocce  fluidum  plerumque  cliemicis  tantum  ne- 
que organicis  naturis  praeditum  esse,  semper  crediderant. 
Aristotelis  nvsvfia  et  B a conis  spiritus  vitales,  san- 
guinem in  doctrina  de  organismo  reprodueendo  semper 
maximi  fuisse  momenti,  nobis  demonstrant.  Veram  autem 
sanguinis  naturam  nondum  cognoverant  et  propter  adju- 
menta deficientia  etiam  exquirere  non  poterant,  quocirca 
hypotheses  proponebent,  quae  quidem  omnes  vitam  in 
sanguine  semper  esse  quaesitam  nobis  monstrant.  Quum 
vero  nostra  aetate  doctrinae  de  natura  cognoscenda  om- 
nes excultae,  multaque  et  meliora  instrumenta  inventa 
sint,  meliores  quoque  vv.  dd.  de  sanguine  cognitiones 
conciliare  sibi  potuerunt;  et  quamvis,  proh  dolor!  ad 
chemicam  modo  naturam  animum  attenderunt,  tandem 
tamen  notionibus  de  sanguine  multa  et  praeclara  et  ex- 
cellentia sunt  adjecta.  Doctrina  dynamica  et  chemica 
de  modo,  quo  sangninis  vita  appareat,  sufficere  non  po- 
tuit. Altera  via  aperienda  erat,  ut  ad  veram  cognitio- 
nem pervenirent  et  haecce  in  organica  sanguinis  analysi 
inventa  est.  111.  Schultz,  hancce  viam  sequutus,  san- 
guinem, omnium  organismi  partium  fontem,  animo  com- 
prehendebat. Sequantur  igitur  hoc  loco,  quae  ex  ejus 
quaestionibus  explorationibusque  et  acutis  et  ingeniosis 
sunt  progressa,  quatenus  ad  rem,  quam  nobis  proposui- 
mus, pertineant. 


24 


Sanguis  vivus  duabus  e partibus  organicis  est  com- 
positus, sanguinis  borpusculis  et  plasmate ; quod  est  flui- 
dum sine  colore,  in  quo  sanguinis  globuli  natant,  qui  in 
statu  exculto  apud  animalia,  quae  optime  sunt  confor- 
mata, rubescunt,  itaque  efficiunt,  ut  totius  massa  sangui- 
nis rubra  appareat.  Praeter  basce  duas  partes  in  san- 
guine vivo  aliae  non  inveniuntur  et  serum  et  fibrina 
modo  sanguinis  morientis  producta  sunt.  E plasmate 
per  exsudationem  lympha,  plastica  nominata,  in  vulneri- 
bus organisque  inflammatis  oritur  et  per  coagulationem 
serum  et  fibrina,  ut  partes  chemicae,  sejunguntur. 

Sanguinis  moleculae , quibus  apud  varia  animalia 
forma  quoque  et  magnitudo  varia  est,  in  statu  exculto 
e membrana  quadam  sunt  factae , quae  in  cavitate  sua 
fluidum  quoddam  elasticum  continet,  quod  nucleum  par- 
vum circumdat.  Haecce  membrana,  cui  initio  color  non 
est , serius  pigmentum  continet , quod  aqua  extrahere 
possumus.  Apud  homines  et  animalia  vertebrata  san- 
guinis globuli  sunt  plani;  si  autem  pigmentum  aqua  ex- 
trahis, extemplo  ad  formam  sphaericam  se  conformant. 
Apud  hocce  experimentum  inter  membranam  et  nucleum 
spatium  clare  videmus,  quod  nequaquam  aere  vacuum 
esse  potest,  propterea  quod,  si  ejus  parietes  aere  non 
essent  impleti,  collabi  deberent.  Membranae  sanguinis 
corpusculorum  sunt  elasticae  et  organicam  contractilita- 
tem  possident,  quam  praeclare  observare  potes,  si  inci- 
tamentis eas  exponis.  Sanguinis  globuli  autem  demor- 
tui nullam  contractilitatem  ostendunt,  id  quod  est  mo- 

menti  maximi.  Corpuscula  semper  de  integro  existunt; 
itaque  in  eodem  sanguine  permulta  invenis,  quae  maxime 
diversam  et  conformationem  et  aetatem  nobis  offerunt. 
Initio  perquam  sunt  irritabilia  eorumque  contractilitas  est 
maxima;  contra  autem  simul  cum  progrediente  aetate 
minus  existunt  irritabilia,  eorumque  contractilitas  denique 
omnino  evanescit.  Quae  quidem  contractilitas  in  vita 
oxygenio  salibusque  in  plasmate  servatur.  Experimenta 
111,  Schultz,  sanguinis  corpuscula  in  respirando  oxy- 
genium  absorbere  et  in  internum  incendere,  porro  de- 
monstrant. Corpusculorum  autem  contractio,  quae  hoc 
actu  efficitur,  acidum  carbonicum  expellit,  quod  oxygenii 
ope  consumendo  nucleo  procreatur.  Pigmenti  quantitas 
varia  est  variis  in  sanguinis  moleculis.  Quanto  juniora 
sanguinis  corpuscula,  tanto  minorem,  quanto  seriora, 
tanto  majorem  pigmenti  partem  continent;  vetera  igitur 
minorem  quam  juniora  contractilitatem  possident.  Quo- 
cum  nucleorum  magnitudo  accurate  cohaeret:  maximi 

nuclei  in  juvenilibus  sanguinis  corpusculis  inveniuntur, 
dum  simul  cum  progrediente  globulorum  'conformatione 
et  aetate  minores  minoresque  observantur.  Sanguinis 
moleculae  in  lympha  existunt  seriusque  in  membranas 
se  induunt,  ita  ut  lymphae  globuli  modo  nuclei  sangui- 
nis corpusculorum  sint.  Si  tura  in  sanguinem  perve- 
niunt, quam  celerrime  in  conformatione  progrediuntur. 
Nuclei  oxygenio , cui  in  transitu  per  pulmones  sunt  ex- 
positi, magis  magisque  deminuuntur,  ita  ut  denuo  plane 
evanescant  eorumque  membranae  solum  restent.  Quan- 

tum  nuclei  evanescunt,  tantum  existit  pigmentum,  ita 
ut  veteres  sanguinis  globuli  maxime  sint  tincti.  Propter 
pigmenti  pondus  sanguinis  corpuscula  desidunt,  si  san- 
guis nequaquam  movetur.  In  vena  portarum  nonnisi 
lenta  circulatio  invenitur;  quam  ob  rem  gravissima  san- 
guinis corpuscula  desidunt,  leviora  autem  in  plasmate 
promoventur.  Plasma  vero  in  vena  portarum  est  liqui- 
dius. Itaque  venae  portae  munus  est  datum,  ut  veteres 
globulos  e sanguine  separet  et  per  solutionem  e circu- 
lationis viis  ducat.  Sanguinis  corpusculis  igitur  nihil 
est  cum  totius  corporis  nutritione,  sed  vera  respiratione 
nucleus  in  plasma  transformatur  et  pigmentum  modo 
residuum  hujusce  actus  est. 

Plasma  est  fluidum  sine  colore  sed  organisatum,  in 
quo  sanguinis  moleculae  natant.  Quo  modo  existat,  jam- 
jam  descripsimus.  Plasma  est  sanguinis  substantia  for- 
matrix, quae  omnibus  organis  apportatur;  in  venis  igi- 
tur ejus  quantitas  valde  exigua  est,  nec  vero  ea  san- 
guinis molecularum. 

Sanguis  perpetuo  reproducitur : nova  corpuscula 

oriuntur  in  lympha,  quae  in  sanguinem  traducuntur  et 
in  transitu  per  pulmones,  in  quibus  oxygenio  sunt  ex- 
posita, magis  magisque  excoluntur.  Qua  re  nucleus 
sensim  sensiinque  evanescit,  qui  ad  plasmatis  formatio- 
nem collocatur.  E sanguinis  corpusculorum  morte  igitur 
plasmatis  vita  progreditur,  et  hoc  modo  in  sanguinis 
partibus  duabus  organicis  perpetuas  oriundi  et  moriundi, 
reviviscendi  et  obeundi  vicissitudines  'videmus  et  sangui- 
nem in  aeternum  reproduci  observamus. 

Perpetuae  sanguinis  reproductionis  actus  verus  se- 
cundum ea,  quae  jamjam  diximus,  in  sanguinis  modo 
corpusculis  evenit;  sunt  quasi  centrum,  circum  quod 
producta  assimilationis  eorumque  productum  ipsum, 
plasma , se  convertunt.  Ortus  sanguinis  molecularum 
excellens  est  magna  irritabilitate  et  contractilitate;  respi- 
ratione nuclei  paulatim  evanescunt  et  in  alteram  formam 
ac  figuram  mutantur.  Quam  ob  rem  major  corpusculo- 
rum irritabilitas  cum  respirationis  organis  magis  excultis 
arcte  cohaeret,  ita  ut  irritabilitas  et  contractilitas  mino- 
res sint  in  respirationis  organis  parum  perfectis,  quam 

in  maxime  excultis.  Mortis  sanguinis  corpusculorum 
causa  in  membranarum  irritabilitate  evanescente  et  in 
majore  pigmenti  quantitate  quaerenda  est,  quam  ob  rem 
collabi  et  corrugari  incipiunt.  Perpetuae  reproductionis 
actus,  e duabus  partibus  compositus , ex  ortu  eorum, 
quae  sunt  nova  et  depulsu , quae  sunt  decrepita,  ex  or- 
ganismo, secundam  partem  ea  ratione,  qua  adhuc  semper 
vidimus,  finire  non  potest,  quod  sanguis  in  cavitates  in- 
ternas conclusus  est,  e quibus  nullae  portae,  ut  apud 
membranas  mucosas , quae  tam  multorum  organorum  in- 
ternum obtegunt,  extrorsura  ducunt;  hanc  ob  causam 
igitur  organon  quoddara  in  corpore  interno  adesse  de- 
bet, quod  partes  sanguinis  et  mortuas  et  senescentes 
accipiat  et  toto  ex  organismo  amoveat.  Hujusce  modi 
autem  organon  corpori  vena  portarum  est,  quae  in  bilis 
forma  partes  sanguinis  defunctas,  corpusculorum  mem- 
branas, e corpore  promovet. 

Venae  portarum  sanguis  ab  arterioso  et  venoso  non 
uno  modo  disjunctus  est.  Quum  solidarum  partium 
quantitas  minor  sit,  sanguis  aquosior  est  quam  arterio- 
sus et  venosus.  In  vena  portarum  sanguinis  circulatio 
est  tardior,  partim  propter  plasmatis  minorem  quantita- 
tem, partim  propter  solidarum  partium  copiam.  Quae 
circulatio  sanguinis  lenta  in  vena  portarum  corpusculo- 
rum defunctorum  excretionem  e sanguine  eorumque 
congregationem  in  vena  portarum  adjuvat.  Magna  igi- 
tur quantitas  gravium  sanguinis  molecularum,  plasma  li- 
quidius ejusque  plasticitas  haud  magna  et  lenta  circula- 
tio congregationi  corpusculorum  sanguinis  decrepitorum 
favent. 

Sanguinis  globuli  defuncti,  qui  contractilitate  sunt 
privati  omninoque  corrugantur,  pigmentum  expediunt  et 
hanc  ob  rem  solubilius  reddunt.  Quo  fit , ut  sanguis 
venae  portarum  tam  fuscus  coloratus  sit,  qui  quidem 
color  in  transitu  per  hepar  de  integro  fugit.  Veterum 
sanguinis  corpusculorum  residua , in  venae  partarum 
sanguine  dissoluta,  ad  bilis  secretionem  consumuntur; 
huic  opinioni  id,  quod  sequitur,  est  documentum.  Nempe 
qualitates  nunc  significatas  sanguinis  in  vena  portarum 
in  statu  modo  sano  in  vena  portae  neque  etiam  in  ce- 

teris  venis  invenimus;  venae  portarum  sanguis  igitur  in 
transitu  per  hepar  liasce  qualitates  rursum  amittit  et  ut 
purus  sanguis  venosus  in  venas  cavas  refluit.  Praeterea 
autem,  in  intestinorum  morbis  hepatis  morbos  a venae 
portarum  morbis  comitari  scimus;  simul  vero  cum  bilis 
secretione  interpellata  digestio  patitur,  qua  re  multi  et 
varii  morbi  produci  possunt.  Bilis  secretio  et  vena  por- 
tarum mutuo  inter  se  agunt;  laesiones  systematis  alte- 
rius efficiunt  alterius  et  aucta  bilis  secretio  celeriorem 
sanguinis  circulationem  in  vena  portarum  producit.  Ve- 
rum quod  praecipue  opinioni,  bilem  decrepiti  san- 
guinis productum  esse,  favet,  cbemica  est  bilis  analysis ; 
chemicae  ejus  partes  iis  residuorum  sanguinis  decrepiti 
plane  respondent.  Elementares  bilis  partes,  multum 
scilicet  C.,  parum  Az.  et  0.,  jamjam  in  haeinatino  et 
pingue  inveniuntur.  Haematini  compositio  secundum 
Mulder  est: 

66,49  C.,  5,30  II,  10,50  Az.,  11,01  0.,  6,66  Ferr. 
Bilinum,  acidis  praecipitatum,  secundum  Thomson 
cOntinet : 

54,6  C.,  1,51  H.,  43,53  Az. 

Thenar  di  picromel  compositum  est  e 

63,70  C.,  8,82  H.,  3,25  Az.,  24,21  0. 

Cholesteriura  secundum  Chevreul  e 

85,09  C.,  11,88  II,  3,02  0.  . 

Ubique  igitur  praevalens  C.  quantitas  cum  minore  Az. 
in  haematino  et  bili  invenitur,  ut  analogia  haematini,  et  pin- 
guis in  sanguine  venae  portarum  cum  bilis  partibus  eluceat. 

Jam  dudum  opinio,  hepar  sanguinis  esse  organum 
depurativum,  proposita  est,  etiamsi  non  comprobata. 
Bichat,  Portal,  Thiedemann  hanc  sanguinis  depu- 
rationem  iterum  obtinuerunt.  Haec  autem  depuratio 
non  est  depulsus  alienarum , ex  aere  acceptarum  rerum, 
ut  hydrogenii  et  gasis  specierum , quae  hydrogemum 
continent,  sed  actus  alius  modi ; est  sanguinis  ipsius  de- 
puratio a propriae  formationis  residuis.  Quae  depura- 
tio cum  sanguinis  renovandi  et  quasi  juvenescendi  actu 
tam  arcte  cohaeret , quam  partium  membranacearum  de- 
pulsus cum  organis  internis,  ut  jam  supra  vidimus; 
pars  est  in  vitae  periodicitate  et  a sanguine,  extrinsecus 

inquinato,  non  dependet.  Ut  fructus  atbore,  si  matuii 
sunt,  decidunt,  ut  folium  ipsum  sub  vitae  finem  a planta 
sejungitur,  sic  quoque  sanguis  partibus  suis  decrepitis  se 
depurgat.  Quae  quidem  partes  gasa  ex  aere  accepta 

non  sunt,  sed  sanguinis  vesicularum  residua.  Quod 
autem  vasorum  systemati  exitus,  qui  directe  extrorsum 
ducat,  non  est,  hepar  intercessor  quasi  est,  qui  extror- 
sura  dimittit  partes  defunctas,  quae  simul  cum  intestino- 
rum excrementis  e toto  organismo  promoventur.  Vena 
portarum  igitur  non  solum  est  porta  adeundi  in  hepar, 
non  porta  solum  multorum  malorum  et  bonorum ; sed 
etiam  exeundi  porta  earum  sanguinis  partium,  quae 
sunt  demortuae'. 

Nervi  et  musculi  perpetuam  reproductionem  pari- 
ter possident.  Forsitan  autem  nervos,  musculos  et  ossa 
renovari  dubites.  Durities  major  harum  partium,  quam 
ceterarum,  substantiae  commutationem  haud  parum  im- 
pedit. Reproductio  post  laesiones  externas  hisce  in  or- 
ganis, quae  ad  firmitatem  perpetuam  spectant,  haud 
magna  est  et  reprodutionis  actus  in  periodicitate  vitae 
et  nervorum  et  musculorum  parum  materialis  animadver- 
titur. Attamen,  hasce  formas,  semel  fictas,  partes  esse 
perfectas  ac  firmas,  putare  nos  non  oportet;  haec  quo- 
que repro ducuntur , etiamsi  modo  tarde  et  paullatim; 
substantiam  etiamsi  interdum  renovant,  id  quod  apud 
animalia  ex  ea  re,  quod  efficacitate  et  nutritione  mutata 
musculi  nervique  qualitates  maxime  diversas  accipiunt, 
videmus.  Quaenam  autem  sunt  residua,  quae  in  partium 
decrepitarum  forma  ex  organismo  promoventur?  Secre- 
tiones duae  esse  videntur,  sudor  et  urina. 

Nervorum  morbi  cum  lotii  secretione  in  connexu 
haud  denegando  sunt.  Paroxysmi  eorumque  crises  ma- 
nifestas in  urina  mutationes  praebent,  et  impedita  uri-  l, 
nae  secretio  et  excretio  nervorum  morbos  facillime  pro- 
ducunt. In  spasmatis  paroxysmo  urina  est  pallida,  no- 
taque est  urina  critica  et  foetida.  Partes  elementares 
substantiae  nerveae,  quae  albumen  continet,  iis  ureae  et 
acidi  urici  valde  similes  sunt,  ita  ut  hanc  ob  causam 
metamorphosis  partium  in  systemate  nervoso  decrepitarum 
in  uream  et  acidum  uricum  admodum  possibilis  sit. 

In  lotio,  quod  insuper  etiam  secretum  depurativum 
totius  corporis  est,  permultae  quoque  alieni  generis  par- 
tes animadvertuntur,  quae  diversis  viis  in  sanguinem 
perveniunt  et  tum  renibus  excernuntur.  Itaque  in 
urina  salia,  quae  semper  adsunt,  invenimus,  saepeque 
etiam  substantias  odoratu  percipiendas  et  coloratas, 
quae  et  alimentis  et  remediis  corpori  apportatae  sunt. 
Quae  omnes  substantiae  e systemate  nervoso  nequaquam 
pendent,  quapropter  etiam  variis  ejus  statibus  non  com- 
mutantur. 

Propriae  autem  urinam  partes  componentes  sunt: 
urea,  acidum  uricum  ej usque  variae  modificationes  apud 
animalia  et  status  pathologicos.  Digestio  et  nutritio  ad 
has  partes  nil  valent , quam  ob  rem  etiam  aequales, 
quod  scilicet  ad  earum  naturam  spectat,  permanent  in 
fame  et  siti,  in  motu  et  quiete,  si  quidem  systema  ner- 
vorum non  patitur.  Renovando  partes  sunt  mortuae, 
ita  ut  hac  ex  causa  etiam  haece  partes,  si  nervi  magis 
magisque  renovantur , augeantur  et  ex  contrario  immi- 
nuantur. 

Substantiarum  urinam  corapouentium  commutationes 
exiguae  modo  sunt  et  partes  elementares  fere  eaedem 
manent.  Quae  omnes  substantiae  permultum  Az.  con- 
tinent et  in  ammonium  et  conjunctiones  ammoniacales 
mutari  possunt. 

Urea  est  composita  e 

46,7  Az.,  20  C.,  26,5  0.,  6,7  H. 

Acidum  uricum  continet 

37,4  Az.,  39,7  C.,  20,8  0.,  2,0  H. 

Urea  secundum  Woehler  est  ammonium  cyamcum, 
facillime  decomponitur  et  putredine  destillationeque  in 
ammonium  carbonicum  mutatur,  quam  ob  rem  etiam 
urina  putrescens  invenitur  alcalica.  Acidum  uricum  de- 
stillatione in  uream  immutatur;  acidum  liippuricum  in 
putrescendo  ammonium  etiam  offert. 

Quae  omnes  substantiae  e residuis  substantiae  ner- 
veae  defunctae  resorptis  oriuntur,  cujus  natura  alburni- 
nosa  omnia  ad  earum  conformationem  elementa  perti- 
nentia continet;  earum  varietas  a metamorphosi  sive 
lentiore  sive  celeriore  formationum  albuminis,  quae  m 

sanguinem  resorptae  et  consumtae  sunt,  dependet.  Al- 
bumen vero  sanguinis  in  ureae  conjunctiones  nondum 
dissolvi  potest,  quod  ibi  ejus  metamorphosis  est  progres- 
siva; sed  substantiae  nerveae  defunctae  albumen  in  me- 
tamorphosi regressiva  versatur.  Purum  itaque,  e san- 
guine in  renes  transgressum  albumen  originem  suam  e 
substantia  nervea  dissoluta  non  ducit. 

Si  autem  hae  depurativae  partes  in  nervorum  sub- 
stantia retinentur,  status  pathologici  in  systemate  nervoso 
existunt,  ut  etiam  in  secretione  urinae  repressa  vide- 
mus, et  colliquatio  substantiae  nerveae.  partes  urinam 
componentes  modificat.  Itaque  initio  morborum  spasti- 
corum lotium  est  aquosum,  ureae  egens;  e contrario 
autem  in  crisibus  urea  et  acidum  uricum  inveniuntur. 

Ureae  acidique  urici  formatio  eorumque  in  urina 
metamorphoses  ideo  arctissime  cohaerent  cum  perpetuae 
reproductionis  actu , unde  renes  exeundi  quasi  portae 
substantiis  nervorum  decrepitis  sunt.  Sudor  et  perspi- 
ratio  cutanea  autem  ad  musculorum  substantiam  magis 
pertinere  videntur;  unde  etiam  rheumatismum  originem 
e repressa  cutis  functione  facillime  ducere  apparet. 

Utrisque  igitur  systematibus  centralibus , systemati 
et  sanguinis  et  nervorum,  organa  sunt,  quae  partes  per- 
petua reproductione  et  depulsas  et  mortuas  in  se  acci- 
piunt suaque  functione  ex  organismo  promovent. 


Y I T A. 

THESES. 


1 Quercus,  quae  per  mille  annos  crevit,  vitam  organicam  stabi- 
lem ac  iirmain  esse,  documentum  nobis  esse  non  potest. 

2.  Corporis  organici  substantia,  multis  annis  praeteritis,  nondum 
est  talis,  qualis  in  ortu. 

3.  Applicatio  localis  narcotico  - excitantium  medicamentorum  in 
paralysibus  molililatis  plus  nocet,  quam  juvat. 

4.  Anima  est  divisibilis. 


